CELEX: 62011CO0038
Language: hu
Date: 2012-06-18
Title: A Bíróság (ötödik tanács) 2012. június 18‑i végzése.#Amorim Energia BV kontra Ministério das Finanças e da Administração Pública.#Előzetes döntéshozatal iránti kérelem – Supremo Tribunal Administrativo – Az EUMSZ 63. cikk és az EUMSZ 65. cikk értelmezése – A külföldi társaságoknak fizetett osztalékokra a belföldi társaságoknak kifizetett osztalékokra alkalmazottaknál kedvezőtlenebb adórendelkezéseket alkalmazó nemzeti szabályozások – A részvények tulajdona hosszabb minimális időtartamának és a magasabb társaságirészesedés‑minimumnak a külföldi társaságoktól való megkövetelése.#Az eljárási szabályzat 104. cikke 3. §‑ának első bekezdése – EUMSZ 49. cikk és EUMSZ 54. cikk – EUMSZ 63. cikk és EUMSZ 65. cikk – 90/435/EGK irányelv – 3. cikk (2) bekezdés – Adójogszabályok – Társasági adó – Osztalék adóztatása – Forrásadó – Mentesség – Az osztalékfizető társaságban fennálló részesedésminimummal rendelkezés – Feltételek – Az említett részesedéssel megszakítás nélküli rendelkezés minimális időtartama – Feltételek – Belföldi és külföldi kedvezményezett társaságok – Eltérő bánásmód.#C‑38/11. sz. ügy.

A Bíróság (ötödik tanács) 2012. június 18-i végzése – Amorim Energia BV kontra Ministério das Finanças e da Administração
            Pública
      (C-38/11. sz. ügy)
      „Az eljárási szabályzat 104. cikke 3. §-ának első bekezdése – EUMSZ 49. cikk és EUMSZ 54. cikk – EUMSZ 63. cikk és EUMSZ 65. cikk – 90/435/EGK irányelv – 3. cikk (2) bekezdés – Adójogszabályok – Társasági adó – Osztalék adóztatása – Forrásadó – Mentesség – Az osztalékfizető társaságban fennálló részesedésminimummal rendelkezés – Feltételek – Az említett részesedéssel megszakítás nélküli rendelkezés minimális időtartama – Feltételek – Belföldi és külföldi kedvezményezett társaságok – Eltérő bánásmód”
      1.                     A tőke szabad mozgása és a szabad fizetési műveletek – A Szerződés rendelkezései – Hatály – Valamely vállalkozás tőkéjében
            tisztán pénzügyi befektetési, a vállalkozás igazgatásának és ellenőrzésének befolyásolására nem irányuló céllal történő részesedésszerzésre
            vonatkozó nemzeti jogszabályok – Bennfoglaltság – A letelepedés szabadságát szabályozó rendelkezések alkalmazhatóságának hiánya
            (EUMSZ 63. cikk) (vö. 37–39. pont)
      2.                     A tőke szabad mozgása és a szabad fizetési műveletek – Korlátozások – Adójogszabályok – Társasági adó – Belföldi illetőségű
            társaság által külföldi illetőségű olyan társaságnak fizetett osztalék adóztatása, amely 10%-nál nagyobb, de 20%-nál kisebb
            részesedéssel rendelkezett az osztalékfizető társaság tőkéjében – Az ugyanilyen jellegű részesedésekkel rendelkező belföldi
            részvénytársaságoknak fizetett osztalékok adómentessége – Megengedhetetlenség – Korlátok – Az ilyen korlátozás tőke szabad
            mozgására való hatásának kettős adóztatás elkerüléséről szóló egyezmény által történő semlegesítése – A nemzeti bíróság általi
            értékelés (EUMSZ 63. cikk és EUMSZ 65. cikk) (vö. 52–69. pont és a rendelkező rész 1. pontja)
      3.                     Személyek szabad mozgása – Letelepedés szabadsága – Adójogszabályok – Társasági adó – Osztalékok adóztatása – Belföldi illetőségű
            társaság által más tagállam illetőségével rendelkező társaságnak fizetett osztalékból levont forrásadónak azzal a feltétellel
            való visszatérítése, hogy az utóbbi részesedése két éven át megszakítás nélkül legalább 20% volt – Az osztalékok kettős adóztatása
            elkerülésének késleltetése – Megengedhetetlenség – Korlátok – Az ilyen korlátozás letelepedés szabadságára való hatásának
            kettős adóztatás elkerüléséről szóló egyezmény által történő semlegesítése – A nemzeti bíróság általi értékelés (EUMSZ 49. cikk
            és EUMSZ 54. cikk) (vö. 70–84. pont és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Supremo Tribunal Administrativo – Az EUMSZ 63. cikk és az EUMSZ 65. cikk értelmezése
                  – A külföldi társaságoknak fizetett osztalékokra a belföldi társaságoknak kifizetett osztalékokra alkalmazottaknál kedvezőtlenebb
                  adórendelkezéseket alkalmazó nemzeti szabályozások – A részvények tulajdona hosszabb minimális időtartamának és a magasabb
                  társaságirészesedés-minimumnak a külföldi társaságoktól való megkövetelése.
               
            Rendelkező rész
      
         
                  1)
               
               
                  
               
               
                  	Az EUMSZ 63. cikkel és az EUMSZ 65. cikkel ellentétes az olyan tagállami szabályozás, mint amilyen az alapügyben szerepel,
                     amely nem teszi lehetővé a másik tagállamban letelepedett, és valamely Portugáliában letelepedett társaságban 10%-nál nagyobb,
                     de 20%-nál kisebb részesedéssel rendelkező társaság számára a Portugáliában letelepedett társaság által kifizetett osztalék
                     után kivetett forrásadó alóli mentesülést, és így ezen osztalékokat gazdasági kettős adóztatásnak veti alá, míg ha az osztalékokat
                     Portugáliában letelepedett és ugyanilyen jellegű részesedéssel rendelkező részvénytársaságoknak fizetik ki, elkerülik az osztalékok
                     ilyen gazdasági kettős adóztatását. Ha valamely tagállam más tagállammal kötött, a kettős adóztatás elkerülésére irányuló
                     egyezményre hivatkozik, a nemzeti bíróság feladata annak megállapítása, hogy figyelembe kell-e venni ezen egyezményt, és adott
                     esetben annak ellenőrzése, hogy az lehetővé teszi-e a tőke szabad mozgása korlátozása hatásainak semlegesítését.
                  
               
            
         
                  2)
               
               
                  
               
               
                  	Az EUMSZ 49. cikkel és az EUMSZ 54. cikkel ellentétes az olyan tagállami szabályozás, mint amilyen az alapügyben szerepel,
                     amely csak akkor teszi lehetővé a másik tagállamban letelepedett, és valamely Portugáliában letelepedett társaságban 20%-nál
                     nagyobb részesedéssel rendelkező társaság számára a Portugáliában letelepedett társaság által kifizetett osztalék után kivetett
                     forrásadó visszatéríttetését, ha e társaság két éven át, megszakítás nélkül rendelkezett ilyen részesedéssel, és így a Portugáliában
                     letelepedett és ugyanilyen jellegű részesedéssel rendelkező részvénytársaságokhoz viszonyítva késlelteti a gazdasági kettős
                     adóztatás elkerülését. Ha valamely tagállam más tagállammal kötött, a kettős adóztatás elkerülésére irányuló egyezményre hivatkozik,
                     a nemzeti bíróság feladata annak megállapítása, hogy figyelembe kell-e venni ezen egyezményt, és adott esetben annak ellenőrzése,
                     hogy az lehetővé teszi-e a letelepedés szabadsága korlátozása hatásainak semlegesítését.